Драги шестаци,

За данас нам је по плану да обрадимо лекцију Наследни материјал коју је предавао и наставник на РТС 3, ево линка тог предавања:

<https://mojaskola.rtsplaneta.rs/show/1373284/529/os6-biologija-nasledni-materijal-obrada>

Ваш задатак за данас је да препишете кључне појмове у ваше свеске и прочитате лекцију у књизи (138-150 стр) Нови задатак ћу вам задати у понедељак. До тада будите здрави и успешни у извршавању својих школских задатака.

Наставница биологије

**Наследни материјал**

**Наслеђивање** – преношење наследне информације о особинама са родитеља на потомке.


Наследни материјал се назива и **генетички материјал** јер садржи гене.

**Гени** – носиоци наследних особина

**Генетика** – грана биологије која се бави проучавањем наслеђивања особина

Гени су делови ДНК

**ДНК** – генетички материјал који садржи упутства (гене) о томе како ће организми изгледати и функционисати.

Изглед ДНК

Деоба ћелије

Ћелије у организму:

1. Телесне – ћелије које граде тело организама
2. Полне (гамети) – служе за размножавање

**Телесне ћелије** се деле тако што се унутар ћелије прво удвостручи генетички материјал а затим подели тако да настају две нове ћелије са идентичним генетичким материјалом.

Деобом ћелије:

- једноћелијски организам се размножава

- вишећелијски расте

**Полне ћелије** имају половину генетичког материјала у односу на телесну тако што, након две узастопне деобе телесне ћелије ( а само једном се удвостручио генетички материјал) настану 4 полне ћелије са половином генетичког материјала.

**Оплођење** – спајање мушке и женске полне ћелије при чему настаје **зигот**.

Подсетите се појмова: **наследне** и **стечене особине** као и **варијабилности** које смо радили у 5. разреду.